ગઇ કાલે મોડી રાતે પણ ભગીરથસિંહના બે પુત્રોએ બે રાઉન્ડ ફાયરિંગ કર્યું હોવાની ફરિયાદ કૃષ્ણનગર પોલીસ સ્ટેશનમાં દાખલ થઇ છે. ભગીરથસિંહ પર થયેલા ફાયરિંગ કેસમાં સમાધાન માટે નવા નરોડા વિસ્તારમાં આવેલ શીરોમણિ સોસાયટીમાં નિવૃત આર્મીમેન અખિલેશ ઉદયસિંહ તોમરના મકાનમાં ભેગા થયા હતા. સમાધાન દરમિયાન મામલો ગંભીર બનતાં ભગીરથસિંહના બે પુત્ર રાજુ અને મંદિપે અખિલેશ, શિવસિંહ, અમિત અને સીમા પર તલવાર વડે હુમલો કર્યો હતો અને હવામાં બે રાઉન્ડ ફાયરિંગ કર્યું હતું. આ ઘટનામાં તમામ વ્યકિતઓને ઇજા પહોંચતાં તેમને સારવાર માટે હોસ્પિટલમાં ખસેડવામાં આવ્યા છે.